馬浚偉約劉心悠大逼供
香港電台昨日進行新春團拜,期間公布5月將舉行《廣播95年─十大中文金曲頒獎音樂會》。港台創作總監馬浚偉指今年除了製作舞台劇、電影、為港台籌備飲食節目外,亦會修讀神學及到教育大學修讀碩士課程。
無綫與港台去年合辦《香港金曲頒獎典禮》,盛傳兩台因爭控制權而反目收場,頒獎禮一屆玩完,對於復辦《十大中文金曲》,馬浚偉表示:「據我所知,舊年合作係因應疫情,唔係諗住長久性合作,TVB同港台關係亦都良好,冇任何不和存在,同埋向來分開搞都會好做啲。」問到若曾志偉邀請他回巢拍劇,會否考慮?他笑說:「如果珍姐(曾勵珍)、志偉哥叫到一定返,係時間問題,集齊鍾嘉欣、陳法拉同楊茜堯,即刻應承拍!」對於好友劉心悠秘婚,他笑說:「佢真係守得好密,我完全唔知,等佢過完甜蜜期,會大興問罪之師,請佢食餐飯見吓佢老公,佢老公係咩樣我都唔知!」